**José González** (s. 14. lokakuuta 1966) on espanjalainen jalkapallovalmentaja ja entinen hyökkääjä. Tammikuusta 2018 lähtien hän on toiminut Málagan päävalmentajana.

Ura pelaajana
-------------

José aloitti pelaajauransa Cádizin juniorijoukkueessa ja debytoi seuran edustusmiehistössä kaudella 1984/85. Hän pelasi kuitenkin kauden varsinaisesti seuran reservijoukkueessa ja sai enemmän vastuuta edustusmiehistössä vasta kaudella 1986/87. Läpimurtonsa José teki vasta kaudella 1988/89 ja teki parhaan esiintymisensä kaudella 1990/91 onnistuttuaan maalinteossa seitsemän kertaa pelaamissaan 30 ottelussa. Menestyskauden jälkeen José siirtyi kolmivuotisella sopimuksella RCD Mallorcaan. Vastuu uudessa seurassa oli vähäistä putoamiseen päättyneellä liigakaudella. José siirtyi Mallorcasta Albacete Balompiéen kesällä 1993. José ei onnistunut vakiinnuttamaan Albacetessäkään paikkaansa avauskokoonpanossa ja siirtyi kauden jälkeen Rayo Vallecanoon, jossa esiintyi vain kahdeksassa ottelussa. Hän lopetti pelaajauransa Málagassa kauteen 1995/96.

Ura valmentajana
----------------

Pelaajauransa jälkeen José González palasi Cádiziin, jossa aloitti juniorivalmentajana vuonna 2001. Toukokuussa 2002 hänestä tuli seuran edustusjoukkueen päävalmentaja. Josén johdolla seura nousi kauden 2002/03 päätteeksi Segunda Divisióniin, jossa sijoittui seuraavalla kaudella yllättäen seitsemänneksi. Hän siirtyi kesällä 2004 Albaceteen. Seura juuttui Josén alaisuudessa liigan häntäpäähän ja hän sai potkut helmikuussa 2005.

Marraskuussa 2006 José palasi Cádizin valmentajaksi. Joukkue sijoittui hänen johdollaan Segundassa viidenneksi. Hän jätti tehtävänsä kauden jälkeen ja palasi valmennustehtäviin vasta huhtikuussa 2008, kun Córdoba palkkasi hänet valmentajaksi. Seura onnistui hänen johdollaan pelastumaan putoamiselta Segundasta, mutta seuraavan kauden heikot peliesitykset johtivat Josén potkuihin joulukuussa 2008.

Kaudella 2009/10 José valmensi Real Murciaa, mutta seura putosi hänen alaisuudessaan liigasta ja José palasi Cádizin valmentajaksi. Hän valmensi seuraa kaksi kautta Segunda B:n 4. lohkon mestaruuden, muttei onnistunut karsinnoissa nousemaan Segundaan.

Helmikuussa 2014 José jatkoi uraansa Gregorio Manzanon apuvalmentajana Beijing Guoanissa. Hän jätti tehtävänsä helmikuussa 2016 ja palasi päävalmentajaksi Espanjaan, tällä kertaa Granadan joukkueeseen. José pelasti Granadan niukasti putoamiselta liigasta joukkueen sijoituttua kuudenneksitoista. Kauden jälkeen hän sai tehdä tilaa Pacolle.

Marraskuussa 2016 kerrottiin, että José González palaa Beijing Guoanin palvelukseen ja toimii kaudella 2017 seuran päävalmentajana. Pesti kiinalaisseurassa päättyi kuitenkin potkuihin jo kesäkuun alussa 2017.

Tammikuussa 2018 José Gonzálezista tuli La Ligan jumboksi vajonneen Málagan päävalmentaja.

Saavutukset
-----------

* Segunda B, lohko 4: 2012

Lähteet
-------

1. ↑  José ficha por el Mallorca
2. ↑  Malestar en Albacete por el tema refuerzos
3. ↑  José: José Manuel González López
4. ↑  Novedades en Granada y Cádiz
5. ↑  José González firma hoy con el Albacete
6. ↑  Monteagudo sustituye al destituido José González
7. ↑  José González sustituye a "Oli" como nuevo entrenador del Cádiz
8. ↑  Jose González, nuevo entrenador del Córdoba
9. ↑  El Córdoba destituye a José González como entrenador
10. ↑  El Murcia destituye a Campos y nombra a José González como nuevo entrenador
11. ↑  José González, nuevo entrenador del Cádiz
12. ↑  José: José Manuel González López
13. ↑  Gregorio Manzano firma un año por el Beijing Gouan chino
14. ↑  Jose Gonzalez replaces Jose Ramon Sandoval as Granada coach
15. ↑  Granada CF confirm Paco Jemez as new coach
16. ↑  Beijing Guoan appoint Jose Gonzalez to replace Alberto Zaccheroni
17. ↑  Beijing Guoan sack Jose Gonzalez after poor start to season
18. ↑  El Málaga despide a Míchel y nombra a José González nuevo entrenador


|  |  |  |
| --- | --- | --- |
| Edeltäjä:**José Ramón Sandoval** | **Granadan päävalmentaja**2–6/2016 | Seuraaja:**Paco** |

|  |  |  |
| --- | --- | --- |
| Edeltäjä:**Xie Feng** | **Beijing Guoanin päävalmentaja**1–6/2017 | Seuraaja:**Roger Schmidt** |

|  |  |  |
| --- | --- | --- |
| Edeltäjä:**Míchel** | **Málaganin päävalmentaja**1/2018– | Seuraaja:**–** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Latvia
* Alankomaat

 |
|  |
| Muut | 
* IdRef

 |

 |